open-index/open-wikipedia-markdown huggingface dataset:
Georges Schroeder

De **Georges Schroeder**, gebuer den 20. Dezember 1947 an der Stad Lëtzebuerg, a gestuerwen de 15. Juli 2012, war e lëtzebuergesche Jurist a Politiker.

No sengem Jurastudium zu Stroossbuerg huet e fir d'éischt an der Etüd vum Nicolas Mosar geschafft.

Vun 1982 u war de Georges Schroeder 28 Joer laang Direkter vun der Inspection générale de la sécurité sociale (IGSS).

A senger Heemechtgemeng Beetebuerg war e vun 1976 bis 1983 Member vum Gemengerot, vun 1980 bis 1987 war en do och Schäffen. Vun 1975 u war e President vun der CSV-Sektioun Beetebuerg, vun 1987 bis 1994 war e Member vum Bezierkskommitee Süden a vun 1990 bis 2000 Member vum CSV-Nationalkommitee.

Vun 1994 u war hie Member am Kiercherot vun der Par Beetebuerg a vun 2010 u bis zu sengem Doud war e President dovun.

De 7. Juni 1994 krut hien eng Nominatioun als Member vum Staatsrot an de 17. November 2009 krut hien eng Nominatioun als President vun där Institutioun. Säi Mandat ass de 7. Juni 2012 ofgelaf.

Hie war vun 1989 u Member a vum Oktober 2007 un och President vum Verwaltungsrot vum CEPS/INSTEAD.

## Gielchen
* 

## Quellen
* Luxemburger Wort: 17. Juli 2012, S. 4 *Georges Schroeder (1947-2012)*
* Luxemburger Wort: 17. Juli, S. 48, Doudesannonce
Aisne-Marne Kanal

Den **Aisne-Marne Kanal** ass e Scheetkanal deen am Gabarit Freycinet gebaut gouf, an deen den Dall vun der Aisne mat deem vun der Marne verbënnt. De Kanal ass 1886 a Betrib gaangen.

De Kanal ass 58,109&nbsp;km laang an huet 24 Schleisen, dovu 16 zur Säit vun der Aisne an 8 am Marnebaseng.

D'fräi Héicht ass 3,5 Meter, an de Waasserstand 2,20 Meter, den erlaabten Déifgank ass 1,80 Meter.

En huet säin Ufank zu Berry-au-Bac op der Aisne a féiert iwwer Reims op Condé-sur-Marne.

Well de Kanal iwwer de Scheet vun engem Bierg, dem *Mont-de-Billy* féiert a säin ieweschte Schleisebaseng op bal dem héchste Punkt läit, hu misse speziell Konstruktioune gemaach ginn, fir e mat Waasser ze fëllen. Dofir gouf zu Condé-sur-Marne eng Pompelstatioun gebaut, déi d'Waasser op eng Bréck vun engem Aqueduc pompelt, vu wou aus et dann duerch seng eege Gravitatioun bis op déi héchst Plaz vu Kanal leeft. Dat geschitt an dësem Fall duerch eng ënnerierdesch Waasserleitung vu ronn 7,5&nbsp;km, déi tëscht dem Hafe vu Vaudemange an der Schleis N° 17, déi net wäit dovun ewech ass, an de Scheetbaseng leeft. Op der Säit vun der Aisne krut d'Vesle déi plazeweis no un de Kanal erukënnt op der Héicht vu Sept-Saulx och Waasser gezoppt.

Fir net ze vill héich op d'Kopp mussen ze goen, gouf um Scheetbaseng en 2.302&nbsp;m laangen Tunnel ënner dem *Mont-de-Billy* gebaut. Dat ass déi eenzeg Plaz um Kanal déi Schëffer net erlaabt laanschteneen ze fueren.

## Schleisen

## Um Spaweck
International Mathematik-Olympiad

D**'International Mathematik-Olympiad** (ofgekierzt **IMO**) ass déi prestigiéist Kompetitioun an der Mathematik, déi et fir Jugendlecher gëtt. Si ass all Joer, an all Kéier an engem anere Land. Matmaache kënne Schüler ënner 20 Joer, déi nach net op enger Universitéit ageschriwwe sinn.

## Geschicht
D'International Mathematik-Olympiad gëtt zanter 1959 all Joer ofgehalen. An den éischte Jore war si begrenzt op déi fréier Ostblockstaaten aus Europa, mä zanter den 1970er Jore maachen ëmmer méi Länner weltwäit mat. An der Tëschenzäit sinn et iwwer 100 Länner, déi all Joer eng Ekipp bereet stellen.

All Land kann eng Ekipp vu maximal sechs Schüler presentéieren. Déi Ekipp gëtt encadréiert vun engem Delegatiounschef, international *Leader* genannt, a sengem Adjoint, dem *Deputy Leader*. Lëtzebuerger Leadere ware bis haut d'Professere Lucien Kieffer (vun 1980 bis 1991), Charles Leytem (vun 1992 bis 2019, ausser 2011), Bernard Felten (2011) a Pascal Zeihen (zanter 2020).

Lëtzebuerg hëlt reegelméisseg deel un der Internationaler Mathematik-Olympiad zanter 1980. Grad dat Joer sollt d'Kompetitioun an der Mongolei sinn, mä wéinst engem lokale Biergerkrich gouf se kuerzfristeg ofgesot an duerch zwou interregional Kompetitiounen ersat. Dovu war eng zu Miersch am spéidere Lycée classique de Diekirch (haut steet op där Plaz d'École internationale Mersch Anne Beffort). Zanterhier war keng international Mathematikskompetitioun méi zu Lëtzebuerg, haaptsächlech aus Käschtegrënn.

Well de verlaangten Niveau extreem héich ass, huet Lëtzebuerg an de vergaangene Jore reegelméisseg drop verzicht, mat enger kompletter Ekipp vu 6 Schüler unzetrieden. Meeschtens hunn d'Ekippen aus just 2-3 Schüler bestanen. Op der 50. IMO am Joer 2009 war d'Lëtzebuerger Ekipp fir d'éischt komplett. Och zu Amsterdam (2011), zu Rio de Janeiro (2017) an zu Bath (2019 an 2024) ass Lëtzebuerg mat enger Ekipp vu 6 Schüler op der IMO ugetrueden.

Déi nächst Olympiad gëtt am Juli 2026 zu Shanghai ofgehalen.

## Oflaf
D'International Mathematik-Olympiad dauert normalerweis 9 Deeg. Fir d'éischt mussen d'Jurys-Memberen, d.&nbsp;h. d'Leadere vun alle vertruedene Länner, d'Problemer zesummestellen. Déi eigentlech Kompetitioun dauert dann 2 Deeg: dobäi mussen d'Kandidate 6 extreem schwéier Problemer an der Zäit vun am Ganzen 9 Stonnen (zweemol 4,5 Stonnen) léisen. Déi Deeg duerno ginn de Schüler hir Aarbechte vun de Professere verbessert a bewäert. Fir all Léisung kann ee maximal 7 Punkte kréien. Sou huet all Schüler um Enn en Total tëscht 0 an 42 Punkten, an all Land e groussen Total tëscht 0 an 252 Punkten.

Déi bescht Schüler kréien als Belounung eng Gold-, Sëlwer- oder Bronze-Medail. Sou eng Medail gëllt allgemeng ass déi héchst Auszeechnung, déi ee jonke Mathematiker kann ustriewen, ier en op eng Universitéit geet.

## Resultater
Hei si sämtlech Lëtzebuerger, déi bis haut eng Medail kritt hunn.

## Um Spaweck
* Offiziell IMO-Homepage mat alle Resultater a Statistiken
Crawler-Transporter

De **Crawler-Transporter** ass e Kettegefier dat an zwéin Exemplaire gebaut gouf a fir den Transport vun Transportrakéite vum *[[Vehicle Assembly Building]]* vun der NASA bis op Ofschossramp vum Kennedy Space Center gebraucht gëtt. En transportéiert Saturn V-Rakéiten, d'Space-shuttlen an d'Ares I.
## Beschreiwung
De Monster op Kette weit 2.700 Tonnen an e fiert ganz lues, e brauch ongeféier 6 Stonne fir eng Rakéit oder Navette bis bei Ofschossramp ze transportéieren. E gëtt vu 16 elektresche Motoren ugedriwwen déi hire Stroum vu 6 Dieselgeneratrice vun 2.750 PS kréien. All Kettenelement weit bal eng Tonn.

Déi zwee Gefierer « Hanz » a « Franz » goufe vu Bucyrus International geplangt, a vu Marion Power Shovel fir de Präis vu 14 Milliounen US-Dollar d'Stéck gebaut.

Et sinn déi gréisst Kettegefierer op der Welt déi mat eegener Kraaft fueren. Dat gréisst Kettegefier iwwerhaapt ass en däitsche Schëpperadbagger, de Bagger 293, deen am Tagebau Hambach seng Aarbecht mécht.

## Um Spaweck
*  Websäit capcomespace iwwer de Crawler
Beaumont-sur-Vesle

**Beaumont-sur-Vesle** ass eng franséisch Gemeng am Departement vun der Marne an der Regioun Grand Est.

D'Uertschaft läit um Aisne-Marne Kanal an am Dall vun der Vesle. Duerch d'Uertschaft féiert d'Nationale 44.
Vaudemange

**Vaudemange** ass eng franséisch Gemeng am Departement vun der Marne an der Regioun Grand Est.

Et ass en typescht Wënzerduerf. Seng Wäiner sinn an der Lëscht vun de Crusen als *Premier Cru* agedroen, mat der Cote 95 %.

Laanscht d'Gemeng leeft den Aisne-Marne Kanal, an zwar deen Deel, deen zum Scheetbaseng gehéiert, op enger Héicht vun 99,59 Meter. Tëscht dem Hafe vu Vaudemange an der Schleis N° 17 déi och um Territoire vun der Gemeng läit, leeft de Waasserkanal dran, deen d'Marnewaasser vu Condé-sur-Marne erbäibréngt fir de Kanal um Scheetbaseng ze fidderen. Eng ronn 1.500 Meter nërdlech vun der Uertschaft ass d'Südportal vum Kanaltunnel deen do ënner dem *Mont-de-Billy* erduerch geet an 2.302 Meter laang ass.
Hossein Ali Montazeri

Den **Hossein Ali Montazeri**, och **Hussein Ali Montazeri** (Farsi: حسین علی منتظری) hoˈseɪ̯n æˈliːje montæzeˈriː; gebuer 1922 zu Nadschaf Abad, Provënz Esfahan, a gestuerwen den 20. Dezember 2009 zu Qom, war en iranesche Groussajatollah. Hie war ee vun de "Pappe" vun der Iranescher Revolutioun 1979. Am Ufank huet hien als dem Ajatollah Ruhollah Khomeini säin Nofollger gegollt, mä 1988 gouf et Meenungsverschiddenheeten tëscht deenen zwéin, well de Montazeri reegelméisseg am Khomeini sengen Aen ze vill pro-westlech Bemierkunge gemaach huet. 1997 gouf de Montazeri ënner Hausarrest gestallt, well en den Ajatollah Ali Khamenei, deen zanter 1989, nom Khomeini sengem Doud, reliéise Leader vum Iran war, ëffentlech kritiséiert hat.

Hien huet sech ë.&nbsp;a. ëffentlech géint d'Entwécklung vun Nuklearwaffen ausgeschwat an souguer eng Fatwa proclaméiert, an där en dës on-islamesch genannt huet.

Bei sengem Begriefnes zum Qom, den 21. Dezember 2009 koum et zu enger Protestmanifestatioun géint den iranesche Regime.
Jacques-Gustave Lessel

De **Jacques-Gustave Lessel**, gebuer den 21. Februar 1823 zu Gréiwemaacher, a gestuerwen den 1. Juni 1911 zu Munneref, war e lëtzebuergeschen Nottär a Politiker.

Duerch kinneklech-groussherzogleche Beschloss vum 27. Oktober 1851 krut hien eng Nominatioun als Nottär am Kanton Réimech mat Wunnsëtz zu Munneref, wou hien d'Etüd vu sengem verstuerwene Schwéierpapp Jean-Pierre Ledure iwwerholl huet.

Vun 1854 bis 1856 a vun 1857 bis 1886 war hien Deputéierten an der Chamber , woubäi hie vun 1875 bis 1886 och Chamberspresident war.

Fir un hien z'erënneren, gouf zu Munneref eng Strooss no him genannt.
## Gielercher
*
Jean-Baptiste Lacoste

De **Jean-Baptiste Lacoste**, gebuer den 30. August 1753 zu Mauriac am Departement Cantal, a gestuerwen 1821, war e Friddensriichter an Deputéierten an der Convention nationale gewielt. Déi meescht Zäit ass hien awer ënnerwee an der Provënz, virun allem am Oste vu Frankräich.

Ënner dem Napoleon Bonaparte ass hie vun 1800 bis 1808 Prefekt vum Département des Forêts. Säi Virgänger war de Johannes Birnbaum a säin Nofollger den André Joseph Jourdan.

Ënner der zweeter Restauratioun huet hie misse fir eng kuerz Zäit, an den Exil goen.
André Joseph Jourdan

Den **André Joseph Jourdan**, gebuer de 15. Dezember 1757 zu Aubagne, a gestuerwen de 6. Juli 1831 zu Marseille, war e franséische Politiker.

Hien hat sech géint d'Franséisch Revolutioun ausgeschwat an ass emigréiert, konnt awer spéider zeréckkommen a seng politesch Karriär weiderféieren. Hie gëllt als konservativ.

Hie war vun 1808 bis 1814 Prefekt vum Département des Forêts.

1810 krut hien den Titel Baron de l'Empire. 1814, ënner dem Napoleon Bonaparte, an duerno ënner der zweeter Restauratioun, huet hie Funktiounen op nationalem Niveau (Relatioune mat der Kierch) kritt.
## Gielercher
*
Jean Brachmond

De **Jean Brachmond**, gebuer den 8. Mäerz 1892 zu Rueder (Par Maarnech), a gestuerwen de 15. Juli 1942 am Kazett Dachau, war e lëtzebuergesche Paschtouer a Resistenzler.

De Jean Brachmond huet de 14. Juli 1918 seng Ordinatioun gefeiert a gouf duerno Koadjutor am Konvikt zu Iechternach (1918-1919) an dann zu Dikrech. Déi nächst Etappe vu senger geeschtlecher Carrière waren: Kaploun zu Déifferdeng a Parverwalter zu Zowaasch; Kaploun am Stadgronn (1926-1929); Paschtouer zu Knapphouschent (1929-1935); Paschtouer zu Méischdref (Gemeng Mompech) vum 26. August 1935 un.

De 25. November 1940 gouf hie vun der Gestapo wéinst senger patriotescher Haltung verhaft a koum schliisslech iwwer d'KZ Sachsenhausen an d'KZ Dachau, wou hien am Alter vun nëmme 50 Joer gestuerwen ass.

A senger Sëtzung vum 22. Oktober 2007 huet de Mompecher Gemengerot decidéiert, dem Vizinalwee "ënnerëm Flouerbierg" den Numm "Jean-Brachmond-Strooss" (L-6691 Moersdorf) ze ginn.

## Literatur
*Bernard, J., 1962. *Pfarrerblock 25487: ein Bericht.* Hrsg. von Charles Reinert und Gebhard Stillfried. Anton Pustet, München, 171 S.
*Heiderscheid, A., 2007. *Treu bis in den Tod! Sie starben vor 65 Jahren, treu ihrem Glauben, ihrer Kirche, ihrer Berufung, ihrer Heimat.* In: Die Warte, Jg. 59 (2007), Nr. 30 (15. November), S. 13-15.
*Kohn, C.P., 1990. *Erinnerungen an einen grossen Resistenzler: vor 50 Jahren wurde abbé Jean Brachmond, Pfarrer in Moersdorf von 1935-1942, verhaftet.* In: Luxemburger Wort 1990, Nr. 271 (24. November), S. 14.
*Kohn, C.P., 1993. *Gedenken an Pfarrer Jean Brachmond: zu seinem 50. Todesjahr und 100. Geburtstag.* In: Luxemburger Wort 1993, Nr. 16 (19. Januar), S. 8.
*Kohn, C.P., 2009. *Einem Patrioten, Resistenzler, KZ-Häftling und Märtyrer zu Ehren: Hommage an Jean Brachmond, Pfarrer von Moersdorf 1935-1942.* In: Luxemburger Wort, 16. Dezember 2009, S. 11-12.
*Weiler, E., 1971. *Die Geistlichen in Dachau sowie in andern Konzentrationslagern und in Gefängnissen: Nachlaß von Pfarrer Emil Thoma. Erweitert und herausgegeben von Pfarrer E(ugen) Weiler.* Missionsdruckerei St. Gabriel, Mödling 1971,1158 S.

## Gielercher
*
## Um Spaweck
* ''Fir Hemecht a Glaf.'' Luxemburger Wort 1945, Nr. 174-176 (23. Juni), S. 3.
*''Lëtzeburg biéd fir d'Martyrer aus dem Klerus.'' Luxemburger Wort 1945, Nr. 177 (26. Juni), S. 3. 
*''Deux anniversaires.'' Luxemburger Wort 1945, Nr. 195-196 (14. Juli), S. 3. (Artikel vum J.B. = Jean Bernard, betrëfft: Théophile Becker a Jean Brachmond)
*''Aus dem Großherzogtum: Born.'' Tageblatt 1947, Nr. 296 (24. Dez.), S. 13 (Geriichtsverhandlung géint den Eug. Maquil, e Bäcker vu Bur, Gemeng Mompech, deen zweemol de Brachmond dénoncéiert a sou zu deem senger Verhaftung beigedroe soll hunn).
Brühl (Ourthe)

D**'Brühl** ass eng kleng belsch Baach am Oste vun der Provënz Lëtzebuerg an der Gemeng Gouvy.

Si huet hir Quell zu Deiffelt op enger Héicht vu 495 Meter. Vun do leeft se no Weste fir no ronn 1.4400 Meter no Norden ze dréinen, an dann nodeem se ënner der Nationale 815 erduerch ass, no zweehonnert Meter tëscht Deiffelt an Ourthe vu lénks an d'Ourthe orientale ze lafen.
Gemengereferendum zu Lëtzebuerg

De **Gemengereferendum zu Lëtzebuerg** ass e consultative Referendum um Niveau vun der Gemeng, deen am Artikel 35 vum Lëtzebuerger Gemengegesetz virgesinn ass. D'Initiativ fir e Referendum z'organiséieren ka vum Gemengerot oder vun de Wieler ausgoen.

## De Referendum op Initiativ vum Gemengerot
De Gemengerot kann d'Wieler opruffen, fir sech iwwer de Wee vun engem Referendum zu Gemengefroen ze prononcéieren.

Am Fall vun enger geplangter Gemengefusioun ass e Referendum doriwwer an de betraffene Gemengen obligatoresch.

## De Referendum op Initiativ vun de Wieler
De Gemengerot muss an engem Zäitraum vun 3 Méint e Referendum organiséiere wann:
* an de Gemenge vun 3500 a manner Awunner ee Véirel vun de Wieler en ufreet,
* an de Gemenge vu méi wéi 3500 Awunner ee Fënneftel vun de Wieler en ufreet.

## Kuckt och
* Referendumen zu Lëtzebuerg

## Um Spaweck
* Groussherzoglecht Reglement iwwer d'Duerchféierungsbestëmmunge vum Gemengereferendum am Mémorial
Nationalen Observatoire TUBITAK

Den **Nationalen Observatoire TUBITAK**, (tierk. *TÜBİTAK Ulusal Gözlemevi*, engl. *TUBITAK National Observatory*), ass en Observatoire vun der TUBITAK (Wëssenschaftlech an technesch Associatioun vun der Tierkei). E steet op 2.450 Meter Héicht op dem Dakirli Dağ, ongeféier 50 Kilometer südwestlech vun Antalya, an der Tierkei.

Den Observatoire schafft mat engem grousse Spigelteleskop, et ass e "Russesch-Tierkeschen-Teleskop" RTT150 mat enger Optik vun 150&nbsp;cm, souwéi mat zwéi méi klenge mat 45&nbsp;cm, ROTSEIIID, a 40&nbsp;cm, T40.

## Kuckt och

## Um Spaweck

* TUG Homepage
Fändel vun Däitschland

De **Fändel vun [[Däitschland]]** gouf den 23. Mee 1949 agefouert.

## Proportioun an Andeelung
D'Fändelen déi op de Gebaier ausgehaange ginn hunn e Verhältnes vun 3:5 (Héicht:Breet).

Vu Mee 1949 un, sinn d'Faarwen um Fändel gläichermoossen horizontal agedeelt, mat den dräi Faarwen: schwaarz, rout, gold.

## Fréier Fändele vun Däitschland
 
Fichier:Flag of the German Empire.svg|Fändel vum Däitsche Keeserräich (1871–1918)
Fichier:Flag of Germany (3-2 aspect ratio).svg|Fändel wärend der Weimarer Republik (1919–1933)
Fichier:Flag of Germany (1933–1935).svg|Nationalfändel vun 1933 bis 1935, dee gläichberechtegt nieft dem Fändel mam Hakekräiz benotzt gouf
Fichier:Flag of Germany (1935–1945).svg|De Fändel vun Nazidäitschland tëscht 1935 an 1945
File:Flag_of_East_Germany.svg|Fändel vun der DDR (1949-1990)


## Um Spaweck

* Flags of the World
Steinbach (Gouvy)

**Steinbach** ass eng Uertschaft an der belscher Provënz Lëtzebuerg a gehéiert zur Gemeng Gouvy.

Bis zur belscher Gemengereform vun 1977 huet Steinbach zu der fréierer Gemeng Limerlé gehéiert.

D'Uertschaft läit op enger Héicht vu 484 m am Dall vun enger Niewebaach vun der Ourthe orientale, am Oste vun engem grousse Bësch, dem *Bois de Lihérin*.

## Kuckeswäertes

* Laanscht Nationalstrooss 838 eng Lourdes-Grott.
*An der Uertschaft gëtt et zwee Schlässer, dat grousst Schlass, en imposant Gebai bei der Kierch, an 100 Meter dovun dat méi klengt, dat als Bauerebetrib exploitéiert gëtt, an a kengem gudden Zoustand ass, awer eng schéin hënnescht Säit huet déi op d'Baach kuckt. 
*Westlech vun der Uertschaft um Lieu-dit *Laide Fagne* e Schlass mat engem klenge Park, um Territoire vun der Sektioun Cherain.
* An der Kierch Saint-Paul, d'Uergel mam Buffet, zanter dem 29. Mäerz 1976 als *Patrimoine exceptionel* klasséiert.

## Um Spaweck
Schlass vu Steinbach

D**'Schlass vu Steinbach** och *Château de Beurthé* genannt gouf 1626 opgeriicht, wéi de *Martin de Steinbach* op där Plaz e Gutt gebaut huet mat Päerdställ, Scheieren, enger Brauerei, an enger Bäckerei, mat aneren Dependancen. Ronderëm war e Gruef. Véierzeg Joer duerno gouf dat Ganzt ëmgebaut fir dat haitegt Schlass ze ginn.

Déi robust Konstruktioun, huet e rechteckege Grondrëss, an op all Säit vum Wunngebai steet en aachteckegen Tuerm deen un der viischter Face uschléisst an d'Verbindung mat de Säitegebaier mécht. D'Diech si mat Leeë gedeckt, an dee vum Wunngebai ass mansardéiert. D'Gewänner vun den Dieren a Fënstere sinn aus Schifersteng, déi e schéine Kontrast mat de wäisse Mauere maachen.

D'viischt Dier ass mat Motiver am Stil *Louis XIV* a *Louis XV* dekoréiert. Den Architekt, deen net bekannt ass, huet bei der Dispositioun vum Hall an de Salonen e groussen artistesche Sënn bewisen.

D'Schlass steet zu Steinbach matzen an der Uertschaft, eng ronn 100 m vun der Kierch. Et ass bewunnt a kann net besicht ginn.
## Um Spaweck
Skandinavesch Verdeedegung

D**'Skandinavesch Verdeedegung** ass eng Erëffnung vum Schachspill. Se zielt zu den Hallefoppene Spiller an ass an den ECO-Coden ënner dem Schlëssel B01 klassifizéiert.

D'Skandinavesch Verdeedegung fänkt mat de follgenden Zich un:

:**1. e4 d5**

## Varianten
Wäiss spillt meeschtens 2. exd5, wourop déi zwou Haaptfortsetzungen 2.... Dxd5 a 2.... Sf6 (Marshall-Gambit) sinn. Wäiss kann allerdéngs och mat 2. Sc3 an d'Van-Geet-Erëffnung oder mat 2. d4 dxe4 3. Sc3 an d'Blackmar-Diemer-Gambit iwwergoen.

### 2.... Dxd5
* 1. e4 d5 2. exd5 Dxd5
No 2. exd5 Dxd5 spillt Wäiss normalerweis 3. Sc3, well en doduerch eng Figur mat Tempogewënn entwéckelt. 3.... Da5 ass d*Klassesch Variant* a gëtt momentan am meeschte gespillt. 3.... Dd6 ass d*Bronstein-Variant*. Aner manner heefeg Zich sinn 3.... Dd8 an 8.... De5+ (d*'Patzer-Variant*).

### Marshall-Gambit
* 1. e4 d5 2. exd5 Sf6

## Literatur
* Christian Bauer: *Play the Scandinavian*. Quality Chess, 2010, ISBN 1-90655-255-X
* Jovanka Houska: *Staring Out: The Scandinavian*. Everyman Chess, 2009, ISBN 1-85744-582-1
* Mathias Wahls, Karsten Müller & Hannes Langrock: *The Modern Scandinavian*. New In Chess, 2011, ISBN 9-05691-346-8

## Kuckt och
* Schachnotatioun
Daniel Reding

Den **Daniel Reding**, gebuer den 20. Juli 1972 an der Stad Lëtzebuerg, ass e lëtzebuergesche Professer a Gewerkschaftler.

No sengem Studium a *Lettres classiques* zu Paräis op der Sorbonne, huet hien, vun 1996 un, a verschiddene Lycéeën (LNBD, LGL, LTB an LTEtt) zu Lëtzebuerg Franséisch a Latäin ginn. Momentan ënnerriicht hien am Lycée Michel-Rodange.

Tëschent Juni 2008 a September 2017 war hie President vum Exekutivcomité vun der Professeschgewerkschaft APESS. An tëscht 2015 an 2020, souz hie fir d'APESS an der Chambre des fonctionnaires et employés publics.

## Publikatiounen

* Reding, D. (1997). La langue d'Amyot dans les 'Vies des hommes illustres', plus particulièrement dans les "Vies" d'Alexandre le Grand et de Jules César. (Mémoire fin de stage pédagogique Luxembourg et Bonnevoie)
Anita Kayser

D**'Anita Kayser** (Meederchersnumm **Havelange**), gebuer den 11. Dezember 1937 zu Esch-Uelzecht, ass eng lëtzebuergesch Schrëftstellerin.

D'Anita Kayser schreift psychologesch Kriminalromaner, déi a fiktiven Uertschaften zu Lëtzebuerg spillen.

Si lieft zu Esch-Uelzecht, ass bestuet a Mamm vun dräi Kanner.

## Wierk
* 2009. Die Morde im Oesling. 204 S. KBV Krimi Nr. 208, Hillesheim. ISBN 978-3-940077-60-8.
* 2004. Tödliche Neugier. 166 S. Ed. Saint-Paul, Luxembourg.
* 2002. Mord im Eischtal. 238 S. Impr. Saint-Paul, Luxembourg.
* 1998...... nur einmal und für so eine lange Zeit. 199 S. Émile Borschette, Christnach; Heintz, Petingen.

## Literatur
* Frisch, Yvonne-Marguerite, 1998...... nur einmal und für so eine lange Zeit. Zeitung vum Lëtzebuerger Vollek vum 29. August 1998.
*  [cf. S. 312]
* Hausemer, Georges (Red), 2006. D'Messer am Réck: eng Krimi-Anthologie. [Fotoe vum Andrés Lejona]. 177 S. G. Binsfeld, V. Buck, Luxembourg.
* Heyar, Carmen, 2003. Blauer Punkt im All. D'Lëtzebuerger Land vum 14. Mäerz 2003. https://web.archive.org/web/20070610073958/http://www.land.lu/html/dossiers/dossier_luxemburgensia/kayser_140303.html
* Schmit, Sandra, 2005. Von Morden und Intrigen - Twin Peaks im Eischtal.... am Äischdall Nr. 3: 4.
Premier League 1999/2000

D'Saison 1999/2000 war déi aacht Saison an der Premier League an zugläich déi 101. Éischtliga-Saison am englesche Foussball. 
Manchester United gewënnt d'Meeschterschaft a konnt domat den Titel verdeedegen.

## Tabell

## Um Spaweck
Site vun der Premier League
NGC 460

**NGC 460** ass en oppene Stärekoup an der klenger Magellanescher Wollek am Stärebild Tucana. Den oppene Stärekoup NGC 460 gouf den 11. Abrëll 1834 vum britteschen Astronom John Frederick William Herschel entdeckt.

## Kuckt och

## Um Spaweck
* SEDS
* DSS Images for NGC 400 through NGC 499
* NASA/IPAC Extragalactic Database
Maurice Clement

De **Maurice Clement**, gebuer 1972 zu Lëtzebuerg, ass Titularorganist vun der Philharmonie, Titularorganist vun Dikrech a Professer am Conservatoire vum Norden.

Hien ass de Jong vum Fotograf Raymond Clement.

## Studien an Auszeechnungen
De Maurice Clement huet seng Ausbildung am Conservatoire vun der Stad Lëtzebuerg ugefaangen a mat *Premiers prix* an der Uergel, dem Piano, der Kammermusek an der Musektheorie ofgeschloss. Duerno huet hie weider Uergel, Museksgeschicht a Musektheorie studéiert, vun 1992 bis 1996 beim Jean Ferrard zu Bréissel, a schliisslech beim Jean Boyer zu Lyon.

Donieft huet hie Meeschtercourse besicht bei dem Lorenzo Ghielmi, dem Michael Radulescu an dem Louis Robilliard.

Hien ass och Laureat vum Internationale Gottfried-Silbermann-Concours vun 1997 op historeschen Uergele vu Freiberg (Sachsen).

## Aktivitéiten
Nieft senger Aarbecht als Titularorganist vun der Schuke-Uergel an der Philharmonie a vun den Dikrecher Kierchenuergelen hält de Maurice Clement Course fir Uergel an Improvisatioun am Conservatoire vum Norden.

Hien huet Wierker vum Johann Sebastian Bach a vum Carl Philipp Emanuel Bach op CD an DVD-Audio agespillt. Seng CD-Opname mat improviséierter Musek sinn an der Fachpress gelueft ginn.

Am Kader vun internationale Festspiller huet hie Concerte ginn zu Paräis, Lyon, Bréissel, Gent, Léck, Lëtzebuerg, München, Freiberg, Leipzig, Halle, Oederan, Zürich, Prag, Wien, Milstatt, Innsbruck, Kopenhagen a Mailand.

## Kuckt och
*Lëscht vu lëtzebuergesche Museker
## Um Spaweck

* Internetsite vum Maurice Clement
Gesetzer vum Kepler

Dem Johannes Kepler seng dräi Gesetzer beschreiwen d'Bunne vu Planéiten, déi ëm e Stär (eng *Sonn*) kreesen.

## Éischt Gesetz vum Kepler

Am heliozenzentresche Bezuchssystem ass d'Bunn, op där e Planéit rondrëm seng Sonn dréit eng Ellips, woubäi d'Sonn ëmmer an engem Brennpunkt vun der Ellips steet.

## Zweet Gesetz vum Kepler

De Radiusvektor, d.&nbsp;h. d'Linn déi ee vun der Sonn bis zum Planéit zitt, iwwersträicht a gläichen Zäitintervaller gläichgrouss Flächen. Doduerch beweegt de Planéit sech méi séier, wann e méi no bei der Sonn ass, a méi lues, wann e méi wäit ewech vun der Sonn ass.

## Drëtt Gesetz vum Kepler

D'Ëmlafzäite vun de Planéiten um Carré verhale sech sou wéi d'Cubë vun de groussen Hallefachse vun hire respektive Bunnellipsen. Wann also zwéi Planéiten ëm déi selwecht Sonn dréien, schreiwe mer T_1 an T_2 fir hir Ëmlafzäiten, an a_1 an a_2 fir d'Hallefachse vun hire Bunnellipsen. Mathematesch resüméiert sech d'Gesetz da sou:

\frac{T_1^2}{T_2^2}=\frac{a_1^3}{a_2^3}.

Dëst Gesetz ass net ganz richteg, well et vernoléissegt d'Mass vum Planéit vis-à-vis vun der Mass vun der Sonn. Richteg formuléiert misst d'Gesetz follgendermoosse geschriwwe ginn:

\frac{T_1^2\cdot(M+m_1)}{T_2^2\cdot(M+m_2)}=\frac{a_1^3}{a_2^3},

woubäi m_1, m_2 an M d'Masse vun de Planéite resp. vun der Sonn sinn. Well bal ëmmer d'Planéitemassen extreem kleng vis-à-vis vun der Sonnemass sinn, ass de Feeler an dem Kepler sengem *Drëtte Gesetz* geréng. z.&nbsp;B. ass an eisem Sonnesystem dem Jupiter seng Mass méi kleng wéi en Dausendstel vun der Sonnemass.

## Geschicht

De Kepler huet déi éischt zwee Planéitegesetzer séier fonnt an a sengem Wierk *Astronomia Nova* (Nei Astronomie) 1609 verëffentlecht. Nom *Drëtte Gesetz* huet hie méi laang misse sichen, bis en et 1618 entdeckt hat. Verëffentlecht huet hien et a sengem Wierk *Harmonices Mundi* (Weltharmonie) 1619.

## Um Spaweck
Lëscht vun englesche Foussballmeeschteren

D**'Lëscht vun englesche Foussballmeeschter** ernimmt all Meeschter a Vizemeeschter zanter 1888/89.

**Déck gedreckte** Veräiner an der Lëscht hu souwuel d'Meeschterschaft wéi och d'Coupe gewonnen.

## Football League (1888/89 - 1891/92) Football League First Division (1892/93 - 1991/92)

## FA Premier League (zanter 1992)

## Gewonnene Meeschterschaften

## Um Spaweck
Site vun der Premier League
RGTR-Linn 400

D**'RGTR-Linn 400** war eng regional Buslinn, déi am Kader vum RGTR bis den 12. Dezember 2021 am Optrag vum Ministère fir Mobilitéit an ëffentlech Aarbechten um Trajet Miersch iwwer Colmer-Bierg a Schieren op Ettelbréck gefuer ass. D'Busse si vu méindes bis samschdes am Stonnentakt gefuer.

## Halten op der Linn
(*D'Nimm vun den Halte si sou uginn, wéi s'am offizielle Fuerplang publizéiert waren*.)

## Um Spaweck

All d'Informatioune bezéie sech op de Fuerplang vum 10. Dezember 2017
Gerrie Knetemann

De **Gerrie Knetemann**, gebuer de 6. Mäerz 1951 zu Amsterdam, a gestuerwen den 2. November 2004, war e professionellen hollännesche Vëlossportler, a Weltmeeschter am Cyclissem op der Strooss.

Hien huet seng Profiscarrière 1974 bei der Ekipp GAN-Mercier ugefaangen. Vun 1977 bis 1982 ass hie fir d'Ekipp TI-RALEIGH gefuer. Duerno war hien eng Zäit laang Selectionneur fir déi Hollännesch Nationalekipp.

Bei enger Vëlossortie mat Kolleegen, zu Bergen gouf et him um Vëlo schlecht, an hien ass un engem Häerzschlag gestuerwen.

Um Tour de France hat hien 10 Etappe gewonnen, an néng CLM an der Ekipp.

A senger Carrière war hien eng Kéier positiv op Ephedrine kontrolléiert ginn, an zwar am Critérium du Dauphiné libéré 1974.

De Gerrie Knetemann war bestuet a Papp vun engem Bouf an zwee Meedercher.

Him zu Éiere krut eng hollännesch Vëlosscourse den Numm Grote Prijs Gerrie Knetemann, an zanter 2006 gëtt fir Cyclotouristen de *Gerrie Knetemann Classic* an Nordholland organiséiert.

## Palmarès
### [[1974]]
* Amstel Gold Race
### [[1976]]
* 3. am Tour de Luxembourg
### [[1977]]
* Quatre jours de Dunkerque
* 2. am Tour de Luxembourg
### [[1978]]
*  Champion du monde sur route
* Paris-Nice
* Tour Méditerranéen
### [[1980]]
* Tour Méditerranéen
* Tour des Pays-Bas
### [[1982]]
* Trois Jours de La Panne
### [[1983]]
* Tour méditerranéen
### 1985
* Amstel Gold Race
### [[1986]]
* Tour de Suède
Vattenfall Cyclassics 2009

{| 

Déi 14. Editioun vun de **[[Vattenfall Cyclassics]]** gouf 2009 de 16. August gefuer. Et war déi 12 Kompetitioun um Kalenner vum UCI ProTour 2009 an déi 20. um Weltkalenner vun der UCI.

D'Course gouf op engem Circuit vun 213,7&nbsp;km zu Hamburg an an der Ëmgéigend gefuer. De koppege Parcours gläicht deem vum Léck-Baaschtnech-Léck an dem Amstel Gold Race.

All d'Ekippe vum ProTour hu matgemaach. Invitéiert Ekippe ware Skil-Shimano a Vorarlberg-Corratec.

Den US-Amerikaner, Tyler Farrar konnt d'Course an engem Massesprint fir sech entscheeden.

## Um Spaweck
*Offiziell Säit vun der Course
*Profil vun der Course
Andrea Petkovic

D**'Andrea Petkovic**, gebuer den 9. September 1987 zu Tuzla, Bosnien an Herzegowina, ass eng däitsch professionell Tennisspillerin.

## Um Spaweck

* Offiziell Internetsäit
Société des usines Chausson

D**'Société des usines Chausson** war eng franséisch Entreprise déi zanter dem Zweete Weltkrich haaptsächlech Autobusse gebaut huet. D'Firma déi am Ufank mat eegenem Kapital funktionéiert huet, huet duerno als Sous-traitant fir seng zwéin Haaptaktionäre Peugeot a Renault geschafft.

Autobusse vun der Firma Chausson sinn an de 50er an 1960er Joren a ville Länner an Europa gelaf.

Zu Lëtzebuerg hat d'CFL fir hiren neie Busdéngscht, tëscht 1952 an 1961, 42 där Busse kaaft.
Illinois

**Illinois** ass e Bundesstaat am Mëttlere Weste vun den USA.

## Geschicht
Illinois ass zanter dem 3. Dezember 1818 den 21. Bundesstaat vun den USA.

## Geographie
Illinois grenzt am Norden un de Wisconsin an un de *[[Lake Michigan]]*, am Osten un den Indiana, am Süden u Kentucky an am Westen u Missouri an Iowa.
Illinois besteet aus 102 *Counties*.

### Gréisst Stied
* Chicago,
* Aurora, 
* Rockford, 
* Naperville, 
* Joliet, 
* Springfield.

## Politik

## Demographie

### Relioun

## Ekonomie

## Um Spaweck
* Staat Illinois
Eneco Tour 2009

Déi 5. Editioun vum **[[Eneco Tour]]** gouf 2009 tëscht dem 18. a 25. August gefuer. Et war déi eeleft Kompetitioun um Kalenner vun der UCI ProTour 2009.

Um Depart war e Plotto vun 21 Ekippe mat 166 Mann. All d'ProTour Ekippe waren um Depart, an dräi Continental-Ekippe waren invitéiert, Topsport Vlaanderen-Mercator, Skil-Shimano a Vacansoleil.

Am Generalklassement konnt den Norweger Edvald Boasson Hagen, d'Course fir sech entscheeden.
## Etappen

## Generalklassement

## Um Spaweck
Richard Nixon

De **Richard Milhous Nixon**, gebuer den 9. Januar 1913 zu Yorba Linda a Kalifornien, a gestuerwen den 22. Abrëll 1994 zu New York, war en US-amerikanesche republikanesche Politiker a vun 1969 bis 1974 de 37. President vun de Vereenegte Staaten.

Ënner dem President Richard Nixon hunn d'USA d'Volleksrepublik China diplomatesch unerkannt, an domat huet d'Republik China (Taiwan) de kommunistesche Kontinentalchinesen de Sëtz am Sécherheetsrot vun der UNO missen iwwerloossen.

Den Nixon huet de Vietnamkrich mat Gespréicher, déi zu Paräis geféiert goufen, fir d'Amerikaner op en Enn bruecht. 1973 koum et dunn zur "Vietnamiséierung" vum Krich (Nordvietnam a Vietcong géint de Südvietnam), bis d'Kommunisten de Süden 1975 iwwerrannt an un den Norden ugeschloss hunn (Reunifikatioun vum Vietnam mat Hanoi als Haaptstad).

De Richard Nixon, deen och mol als "Tricky Dicky" bezeechent gouf, ass wéinst senger Verstréckung an der Watergate-Affär, als éischten US-President, vu sengem Amt zeréckgetrueden, ier eng Impeachment-Prozedur géint e finaliséiert konnt ginn. Säin Nofollger, den Gerald Ford, huet en du begnadegt, fir him eventuell Poursuitten z'erspueren.

## Publikatiounen (Auswiel)
* *No More Vietnams*; Arbor House Publishing Company, 1985; ISBN 0-380-70119-7. - Am Täschebuch: Avon Books, New York, 1986 (240 Säiten).

## Um Spaweck
Wilhelm von Hohenzollern

De **Wilhelm Fürst von Hohenzollern**, gebuer de 7. Mäerz 1864 um Schlass Benrath bei Düsseldorf-Benrath, a gestuerwen den 22. Oktober 1927 zu Sigmaringen, war en däitschen Offizéier a vun 1905 bis 1927 Chef vum Haus Hohenzollern-Sigmaringen.
Martin John Rees

De **Martin John Rees, Baron Rees of Ludlow** OM, PRS, gebuer den 23. Juni 1942 zu York, ass e britteschen Astronom.

De Rees huet zu Cambridge studéiert an huet 1967 beim Dennis Sciama promovéiert. No Fuerschungsstatiounen a Groussbritannien an USA gouf hie Professer op der Sussex University. Vun 1973 bis 1991 war hie *[[Plumian Professor of Astronomy and Experimental Philosophy|Plumian Professor]]* zu Cambridge an huet an där Zäit fir 10 Joer den Institut fir Astronomie geleet.

De Rees ass zanter 1995 Kinneklechen Astronom (Astronomer Royal) an zanter 2004 Master vum Trinity College souwéi Professer fir Kosmologie an Astrophysik zu Cambridge.

Zanter November 2005 ass hie President vun der Royal Society.

De Rees huet bedeitend Bäiträg iwwer den Urspronk vun der kosmescher Hannergrondstralung, iwwer Galaxiëkéip an iwwer d'Galaxiëgebuert geliwwert. Hien huet zu deenen éischte Vertrieder gehéiert déi d'Virstellung haten, datt aktiv galaktesch Käre wéi z.&nbsp;B. Quasare duerch Matièreastréimung op Schwaarz Lächer ugedriwwe ginn an huet wichteg Aspekter vun hirer Physik beschriwwen.

Vum Rees staamt och eng Warscheinlechkeetsschätzung fir d'Iwwerliewenschance vun der Mënschheet an de kommenden 100 Joer. Dobäi kalkuléiert hien déi atomar Menace (1:3), Killerviren (1:10), béisaarteg Nano-Maschinnen (1:1.000), Deep Impact, also den Aschlag vun engem Asteroid (1:10.000) an dat lescht Experiment, dat feelschléit an d'Äerd zerstéiert (1:100.000).

## Éierungen
* 1984: Dannie-Heineman-Präis fir Astrophysik
* 1987: Goldmedail vun der Royal Astronomical Society
* 1989: Karl-Schwarzschild-Medail vun der Astronomescher Gesellschaft
* 1989: Balzan-Präis
* 1992: Knight Bachelor
* 1993: Bruce Medail
* 1996: *Science Writing Award* vum American Institute of Physics fir „Gravity's Fatal Attraction. Black Holes in the Universe“
* 2000: Bruno-Rossi-Präis
* 2001: Gruber-Präis fir Kosmologie
* 2003: Petrie Prize Lecture
* 2004: Henry Norris Russell Lectureship vun der American Astronomical Society 
* 2005: Crafoord-Präis zesumme mam James E. Gunn an dem James Peebles
* 2005: als *Baron Rees of Ludlow, of Ludlow in the County of Shropshire* zum Life Peer erhuewen
* 2007: Order of Merit
* 2011: Templeton-Präis
* 2012: Isaac-Newton-Medail

## Wierker
* Martin Rees (Hrsg.): *Das Universum*. Dorling Kindersley, München 2006, ISBN 3-8310-0946-5.
* *Unsere letzte Stunde*. Bertelsmann, München 2003, ISBN 3-570-00631-X.
* *Das Rätsel unseres Universums*. Beck, München 2003, ISBN 3-406-50900-2.
* mit Mitchell Begelman: *Schwarze Löcher im Kosmos*. Spektrum, Akademie Verlag, Heidelberg, Berlin 2000, ISBN 3-8274-1044-4.
* *Vor dem Anfang*. Fischer, Frankfurt am Main 1998, ISBN 3-10-062913-2.
* mit John Gribbin: *Ein Universum nach Maß*. Insel, Frankfurt am Main 1994, ISBN 3-458-33279-0.

## Um Spaweck
*  Websäit vum Martin Rees
*  Vortrag „is this our final century“ vum Martin Rees op TED.com
Grand Prix Ouest-France 2009

Déi 73. Editioun vum **[[Grand Prix Ouest-France]]** gouf 2009 den 23. August gefuer. Et war fir dat Joer déi lescht Kompetitioun um Kalenner vum UCI ProTour 2009, an déi 22. um Weltkalenner vun der UCI.

Den Australier Simon Gerrans konnt Course fir sech entscheeden, virum Gewënner vum Joer virdrun dem Pierrick Fédrigo. Bei den Dammen huet d'Emma Pooley gewonnen.
Pauly

**Pauly** ass de Familljennumm vun enger Rëtsch Leit, dorënner:
* Camille Pauly, e lëtzebuergesche Schrëftsteller an Politiker;
* Christian Pauly, e lëtzebuergesche Mathematiker;
* Claude Pauly, e lëtzebuergesche Museker;
* François Pauly, e lëtzebuergesche Bankier;
* Josiane Pauly, eng lëtzebuergesch Nottär a Member vum Staatsrot;
* Marc Pauly, e lëtzebuergesche Mathematiker;
* Michel Pauly, e lëtzebuergesche Geschichtsprofesser an Historiker.

## Kuckt och
* *[[Der Neue Pauly]]*, eng Enzyklopedie iwwer d'Antiquitéit;
* Villa Pauly, e Gebai an der Stad Lëtzebuerg.
Marc Pauly

De **Marc Pauly**, gebuer 1972, ass e lëtzebuergesche Mathematiker a Fuerscher.

Als Schüler vum Lycée de garçons de Luxembourg huet hien an de Joren 1988, 1989 an 1990 d'Olympiade mathématique belge gewonnen. An deene selwechte Joren huet hien un der Internationaler Mathematik-Olympiad deelgeholl an do zwou Bronze-Medailen an eng Gold-Medail gewonnen. Domat ass hien dee Lëtzebuerger mat de beschte Resultater, zanter datt Lëtzebuerg bei mathematesche Kompetitioune matmécht.

No senger *Première* 1990 huet hie Mathematik zu Bréissel studéiert an op verschiddene Plazen zu Bréissel an zu Paräis Fuerschung bedriwwen. Vun 2006 bis 2012 huet hien an der *École centrale de Pékin*, enger franséischer Universitéit zu Peking, geschafft. Duerno war hie bis 2016 am *Lycée du Parc* zu Lyon Mathematikprofesser. Zanterhier schafft hie beim STATEC.
Emma Pooley

D**'Emma Pooley**, gebuer den 3. Oktober 1982 zu London, ass eng professionell englesch Vëlossportlerin, Laangstreckeleeferin, Duathleetin an Triathleetin.

Si huet 2008 an 2016 bei den olympesche Spiller matgemaach a war 2017 Duathlon-Europameeschterin. 2014, 2015, 2016 an 2017 Duathlon-Laangdistanz-Weltmeeschterin.

Zu hire Victoiren als Vëlossportlerin zielen ënner anerem d'Grande Boucle Féminine (2009), d'Flèche wallonne fir Dammen (2010), de Grand Prix Elsy-Jacobs (2010), d'UCI-Stroosseweltmeeschterschaft am Zäitfueren (2010), den Tour de l'Ardèche (2011 an 2012)

## Um Spaweck
Eisebunnsstreck Ettelbréck-Dikrech

D****' ass eng Eisebunnsstreck zu Lëtzebuerg. Se féiert vun Ettelbréck op Dikrech.

D'Trass fir d' gëtt vun der Administration des chemins de fer verdeelt. D'CFL bedreift a geréiert d'Infrastruktur vun der Streck, déi am Besëtz vum Lëtzebuerger Staat ass.

## Linn
D' gëtt vun der Eisebunnsverwaltung als **Linn 1a** bezeechent; bis Enn 2024 war s'am kommerzielle Passagéierverkéier vun der CFL als Antenn vun der **Linn 10** bekannt. Iwwer d'Streck fiert follgend d'CFL-Linn(Stand: Januar 2025):

* Lëtzebuerg - Ettelbréck - Dikrech, eng Niewelinn vun der Linn Lëtzebuerg - Ettelbréck - Ëlwen - Gäilech (*Gouvy*).

Tëscht dem PK 3,3 an 3,4 ass eng Ofzweigung fir bei d'Commercial Intertech.

## Geschicht
D'Streck ass zanter dem 6. November 1862 a Betrib. Se huet am Ufank zum *[[Société royale grand-ducale des chemins de fer Guillaume-Luxembourg|Guillaume-Luxembourg]]* gehéiert a war en Deel vun der sougenannter *[[Eisebunnsstreck Ettelbréck-Waasserbëlleg|Sauerstreck]]*, déi bis de 27. Mee 1964 ë.&nbsp;a. iwwer Reisduerf, Grondhaff op Iechternach a bis de 4. Mäerz 1963 souguer iwwer Waasserbëlleg bis op Gréiwemaacher geféiert huet.
## Barriären op der Streck

## Biller

LUX Ettelbruck 024 2016.jpg|An der Gare zu Ettelbréck (2016)
Diekirch station (2518963376).jpg|...an zu Dikrech (2008)
Sauerbréck Linn 1a Ettelbréck.jpg|Déi nei Bréck iwwer d'Sauer zu Ettelbréck


## Kuckt och
* Geschicht vun der Eisebunn zu Lëtzebuerg
* Lëscht vun de Barriären um Lëtzebuerger Zuchreseau
## Um Spaweck
Louis Biren

*Louis Biren: e lëtzebuergesche Woner a Resistenzler.
*Louis Biren: e lëtzebuergesche Schrëftsteller.
Théophile Becker

Den **Théophile Becker**, gebuer den 21. September 1906, zu Wal, a gestuerwen de 4. Mee oder 14. Juli 1942, war e lëtzebuergesche Paschtouer a Resistenzler.

Den Théophile Becker hat säi Secondaire am Dikrecher Kolléisch gemaach, an duerno huet hie säi Studium um Stater Seminaire gemaach. Hie gouf 1931 zum Geeschtleche geweit, a war duerno Kaploun zu Schëffleng a Präiteler, a Paschtouer zu Féngeg.

Am September 1941 gouf hie vun der Gestapo verhaft, an op Hinzert, an duerno an d'KZ-Dachau verschleeft, wou hien an der Gaskummer ëmbruecht gouf.
Munnerefer Dichterdeeg

Ënner der Bezeechnung **Munnerefer Dichterdeeg** goufe Symposien ofgehal, déi zanter 1963 wichteg a bedeitend däitsch, franséisch, belsch, hollännesch a lëtzebuergesch Auteuren zu Munneref zesummebruecht hunn. Si goufe vun der Koppel Anise a René Koltz an d'Liewe geruff, fir am Geescht vu Kolpech d'Versteesdemech tëscht Däitschland a Frankräich op engem geeschtegen a kreativen Niveau ze stimuléieren.

Nieft *Munnerefer Dichterdeeg* goufen och nach follgend Bezeechnunge fir dës Literatursymposie benotzt: *Journées de Mondorf*, *Journées littéraires de Mondorf*, *Rencontres internationales d'auteurs et de poètes*, *Biennales de Mondorf*, *Mondorfer Tage*, *Mondorfer Literaturtage*', *Mondorfer Dichtertage*.

## Editiounen
* 1962: 16.07-20.07
* 1964: 25.05-29.05
* 1966: 30.09-03.10
* 1968: 04.10-07.10
* 1969: 18.09-21.09 ausnamsweis um Pont d'Oye (B)
* 1972: 06.10-08.10
* 1974: 27.09-29.09
* 1995: 
* 1997: 18.04-20.04
* 1999: 23.04-25.04
* 2001: 20.04-23.04

## Literatur
* Comité d'organisation des "Journées de Mondorf" (éd.), 1963. Le poète et la société: journées de Mondorf = Der Lyriker und die Gesellschaft: Mondorfer Dichtertage: 16.-20.7.1962. Luxembourg: Impr. Saint-Paul, 168 p.
* Koltz, Anise & Jean Portante, 1995. Journées de Mondorf 95 = Mondorfer Literaturtage 95: Mini-Anthologie.
* Koltz, Anise & Jean Portante, 1996. Journées littéraires de Mondorf: anthologie 1995 = Mondorfer Literaturtage: Anthologie 1995. 253 p.
* Koltz, Anise, Christiane Lentz, Corina Mersch, Georges Hausemer & Jean Portante (éds.), 1997. Journées littéraires de Mondorf 1997: dialogue des littératures: liberté et responsabilité de l'écrivain = Mondorfer Literaturtage 1997: Dialog der Literaturen: Freiheit und Verantwortung des Schriftstellers. Esch-sur-Sûre: Op der Lay ; Echternach: Phi; Troisvierges, exe. 299 p.
* Lentz, Christiane, Corina Mersch & Angelika Thomé, 1999. Journées littéraires de Mondorf 1999 = Mondorfer Literaturtage 1999. Echternach: Phi, 1999, Luxembourg, rapidpress. 285 p.
* Raus, Michel, 1968. Protokolle über Poeten: Die Mondorfer Dichtertage 1968. Revue Jg. 24(1968) Nr. 42: 26-32. Luxembourg.
* Schiltz, Roger, 1968. Die Mondorfer Glaswand. Doppelpunkt N° 3: 19-24. Esch-sur-Alzette.
* Weber, Nic, 1997. Zu den Journées de Mondorf. S. 447-450 in: Mondorf, son passé, son présent, son avenir. Luxembourg: Les Publications mosellanes ; Mondorf-les-Bains: Le Domaine thermal.
* Weins, Alain, 1996. Kann Poesie die Welt verändern: Die Geschichte der Mondorfer Dichtertage. 152 S. Luxembourg.
* Weins, Alain, 1997. Kann Poesie die Welt verändern ?: die Geschichte der Mondorfer Dichtertage. S. 451-457 in: Mondorf, son passé, son présent, son avenir. Les Publications mosellanes ; Mondorf-les-Bains: Le Domaine thermal. Luxembourg.
* Weins, Alain, 1999. Kann Poesie die Welt verändern ?: die Geschichte der Mondorfer Dichtertage. Echternach: Phi ; Mersch: Centre national de littérature, 139 p.
Joseph-Adolphe Alzinger

Den **Abbé Joseph-Adolphe Alzinger**, gebuer de 4. Februar 1899 zu Éibeng, a gestuerwen de 15. Juni 1978 zu Tournai, war e belsche Paschtouer, Miltäraumonier, Schrëftsteller, Iwwersetzer, a Resistenzler.

De Joeph-Adolphe Alzinger hat seng *Humanités* am *Collège Saint-Joseph* zu Virton, an duerno e Philosophie- an Theologiestudium op de Seminairë vu Baaschtnech an Namouer gemaach.

Hie gouf 1925 zum Geeschtleche geweit a gouf Kaploun zu Athus an zu Saint-Mard, éier hien 1930 Paschtouer zu Bébange gouf.

Säin Aarbechtsfeld war grouss. Hie war Professer, Paschtouer, Aumônier vun de Chasseurs ardennais a vun de Maquissarden am Süde vun der Provënz Lëtzebuerg fir déi hien eng heemlech Zeitung erausginn huet. Hien huet sech ëm Jugendorganisatioune bekëmmert, a war Journalist a Mataarbechter vu verschiddene Revueën. Vun 1935 huet hie fir d*'Radio catholique belge* Chroniquë gemaach.

Als Folleg vun engem Bommenattentat zu Arel op d'Geschäft vum Kollaborateur Ambroise nieft dem Haaptquartéier vun der Gestapo, goufe Razzië gemaach a 40 Geisele festgeholl, dorënner den Abbé Alzinger deen zu Bébange am Paschtoueschhaus e Member vum *Intellence Service* an e polnesche Marinnkadett, dee mat dem franséische Maquis zesummegeschafft huet, verstoppt hat. Hie gouf fir d'éischt op Arel an de Prisong bruecht, an du gradewéi déi aner an d'KZ-Neuengamme bei Hamburg verschleeft. Vun do koum hien nom Krich als Invalid erëm.

Als Schrëftsteller huet hien e ganze Koup Wierker ënner de Pseudonyme *Pélican noir* a *Josse Alzin* erausginn, an en huet Iwwersetzunge fir d'Editions Marabout, Desclée, Seghers, a Casterman gemaach.

Hien huet en ettlech laang Reesen an Israel gemaach, iwwer déi en och geschriwwen huet, a war Grënnungsmember vun den *Amitiés belgo-israéliennes*.

Vun 1948 un huet hien zu Tournai gewunnt, wou en och gestuerwen ass.

## Wierker
### Gedichter
* *La soif du pèlerin*, ënner dem Pseudonym *Francis Delvaux*, Éd. Iris, Verviers, 1938 (ausverkaaft).
* *La crèche aux merveilles*, Éd. Maison du Poète, Bruxelles, 1940 (ausverkaaft).
* *L'Ecume des coeurs*, roman, Éd. Durendal, Bruxelles, 1938 (ausverkaaft).
* *Ce rien miraculeux*, Éd. C.E.L.F., Bruxelles, 1950. Rééd. Éd. La Dryade, Virton, 1977.
* *Le semblable*, préface par Armand Bernier, Éd. L'Avant-Poste, Bruxelles, 1950.
### Spirituell Wierker
* *Les buissons ardents*, préface par Pierre l'Hermite, Éd. Casterman, Tournai, 1935 (ausverkaaft).
### Biographien
* *On dirait des saints*, sous le pseudonyme de Francis Delvaux, Éd. Bloud et Gay, Paris, 1939 (ausverkaaft).
* *Léon Leloir*, Éd. Beyaert, Bruges, 1948 (ausverkaaft).
* *Ce petit moine dangereux*, biographie et mort en déportation de T. Brandsma, Éd. Bonne Presse, Paris, 1949. Traduit en 4 langues.
* *Le Petit Curé, un saint moderne*, Éd. Salvador, Mulhouse, 1950.
* *75 ans de joie impossible à cacher*, biographie d'un jésuite allemand en renom de sainteté, Éd. Ignatiushaus, Trêves, 1975.
André Lucion

Den **André Lucion**, gebuer den 2. September 1906, zu Sarrealbe am Departement Moselle, a gestuerwen zu Lëtzebuerg de 25. August 1944 wr e belsche Jurist a Magistrat.

Hien hat en Droitstudium zu Léiwen gemaach, an eng *Licence en sciences politiques et sociales* gemaach.

Den 8. Oktober 1944 gouf hie Substitut zu Charleroi an den 22. Oktober 1940, *Procureur du Roi* zu Arel.

No dem Bommenattentat zu Arel de 24. August 1944, op d'Geschäft vum Kollaborateur Ambroise, gouf hien de 25. moies fréi vun der Gestapo a sengem Haus op der Baaschtnecher Strooss verhaft fir op d*'Place Léopold* bei déi aner Geisele gefouert ze ginn. Op deem Wee gouf hie mat enger Mitraillette an de Réck geschoss, an e blouf dräi Stonne sou do leien, well keen him huet däerfen hëllefen. Schliisslech gouf en op Lëtzebuerg an eng Klinick transportéiert, wou e géint sechs Auer owes gestuerwen ass.
Christian Thiry

De **Christian Thiry**, gebuer de 7. Juli 1976 an der Stad Lëtzebuerg, ass e lëtzebuergeschen Dréibuchauteur.

Hien huet vun 1996 bis 1999 zu Leicester an England Media a Film studéiert an 2001 säi Master fir Screenwriting zu Sydney an Australien gemaach.

1995 huet hien de Gedichtband *Shadows of Love* publizéiert.

Zesumme mam Jean-Claude Schlim huet hien d'Dréibuch vum House of Boys geschriwwen, deen 2009 zu Lëtzebuerg an de Kino koum an am selwechte Joer de Lëtzebuerger Filmpräis fir de beschte Spillfilm krut.

## Filmer
* House of Boys (2009)

## Bicher
* Shadows of Love (1995)

## Um Spaweck
* Offiziell Websäit
* De Christian Thiry op der IMDB